# Carles III de Nàpols

### De Viquipèdia

Carles III de Nàpols. Miniatura hongaresa de 1488
Escut d'Armes del Regne de Nàpols sota poder de la Branca Anjou-Durazzo

Carles II d'Hongria i III de Nàpols el Breu ( 1345 - Visegrad, Hongria 1386 ), comte de Provença i rei de Nàpols i titular de Jerusalem (1381-1386), príncep d'Aquilea (1383-1386) i rei d'Hongria (1385-1386).

## [edita] Orígens familiars

Fill de Lluís Durazzo i la seva esposa Margarida Sanseverino. Descendia per línia paterna del rei Carles II de Nàpols, del qual Carles III n'era besnét.

## [edita] Ascens al tron napolità

Com a besnét de Carles II de Nàpols, Carles III era cosí segon de la reina Joana I de Nàpols. Aquesta l'adoptà com a fill al ser l'únic mascle de la línia angevina de Nàpols. Joana I al llarg de la seva vida estigué profundament enamorada d'ell, però aquest mai la va correspondre. Tot i això el 1369 Joana el nomenà hereu al tron napolità.

Per l'enfrontament entre Joana I i el Papa Urbà VI, el qual considerava Nàpols com un feude papal, Joana I fou declarada destronada el 1381 i va cedir el reialme a Carles III. Va marxar vers el regne de Nàpols amb un exèrcit hongarès, va derrotar al rei consort Otó IV de Brunswick, i va assetjar la ciutat, fins a capturar la reina el mateix any 1381.

No obstant això, una complicació s'interposà pel camí al tron reial. Joana I, abans de morir el 1382 designà un nou hereu: així adoptà el comte d'Anjou Lluís I d'Anjou. Aquest va prendre possessió dels comtats de Provença i Forcalquier i va marxar vers Nàpols per demanar el regne. A la seva arribada però fou derrotat per Carles III.

## [edita] Ascens al tron hongarès

A la mort de Lluís I d'Hongria, Carles III va demanar el tron hongarès com el mascle més gran de la dinastia angevina, i va expulsar Maria I d'Hongria, filla de Lluís I, del tron el desembre de 1385. Tot i això, la reina vídua va organitzar un complot per assassinar Carles a Visegrad el 24 de febrer de 1386.

## [edita] Núpcies i descedents

El febrer de 1369 es casà amb la seva cosina germana Margarida de Durazzo, filla de Carles Durazzo i Maria de Nàpols. Margarida era néta per línia paterna i besnéta per línia materna de Carles II de Nàpols. D'aquesta unió nasqueren tres fills:

- la infanta Maria de Nàpols 1369-1371)
- la infanta Joana II de Nàpols (1373-1435), reina de Nàpols
- l'infant Ladislau I de Nàpols (1377-1414), rei de Nàpols

Fou enterrat a Belgrad. El seu fill mascle Ladislau el succeí al Regne de Nàpols mentre els regents de Maria I d'Hongria la reinstauraren com a reina d'Hongria.

Precedit per: Joana I | Rei de Nàpols Comte de Provença 1381–1386 | Succeït per: Ladislau I oposat a Lluís I d'Anjou
Precedit per: Maria I | Rei d'Hongria 1385–1386 | Succeït per: Maria I i Segimon I

Obtingut de "http://ca.wikipedia.org../../../c/a/r/Carles_III_de_N%C3%A0pols_837b.html"

Categories: Reis de Nàpols | Comtes de Provença | Reis d'Hongria

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Français
- Italiano
- 日本語
- Nederlands
- Русский
- Српски / Srpski
- Svenska